《题云峰寺》
明代·郑潜

云峰迢递隐林丘，岁暮天寒忆远游。双沼流泉冰影动，四山凝雾翠光浮。

昔时相国人安在，此地怀乡客共留。老衲退居功行满，挂冠何日住沧洲。

作者简介：元明间徽州歙县人，字彦昭。元时，官至海北廉访司副使。后寓居福州怀安，买田建义学，以教育后进。又立白苗、阳岐二渡，买田供舟子生计，人称郑公渡。入明，起为宝应县主簿，迁潞州同知。有《樗庵类稿》。